คลังพร้อมควัก 1 ล้านล้าน สู้ “โอไมครอน”
คลังพร้อมควัก 1 ล้านล้าน สู้ “โอไมครอน” ยังยืนยันเศรษฐกิจปีหน้าโต 4%
2 ธ.ค. 2564

นายอาคม เติมพิทยาไพสิฐ รมว.การคลัง กล่าวว่า มาตรการป้องกันการแพร่ระบาดของโควิด-19 สายพันธุ์โอไมครอนเป็นหน้าที่ของสาธารณสุข ส่วนคลังก็ต้องดูผลกระทบทางเศรษฐกิจ ซึ่งพล.อ.ประยุทธ์ จันทร์โอชา นายกรัฐมนตรี และ รมว.กลาโหม ก็ได้ให้ความสำคัญกับการจำกัดการแพร่ระบาด และการดูแลเศรษฐกิจไปควบคู่กันนายอาคม กล่าวว่า คลังยังมีเงินที่ใช้ในการดูแลเศรษฐกิจปี 2565 ทั้งจากงบประมาณปี 2565 จำนวน 3.1 ล้านล้านบาท ในจำนวนนี้เป็นงบลงทุน 6 แสนล้านบาท และงบลงทุนของรัฐวิสาหกิจอีก 3 แสนล้านบาท ขณะที่เงินกู้ตาม พ.ร.ก. กู้เงินโควิดเพิ่มเติม วงเงิน 5 แสนล้านบาท ยังเหลือเม็ดเงินอีก 2.5 แสนล้านบาท รวมกว่า 1 ล้านล้านบาท ที่เตรียมจะเข้าสู่ระบบเศรษฐกิจในปีหน้า"เศรษฐกิจปี ในปี 2564 คาดว่าเศรษฐกิจไทยจะขยายตัวได้ 1% ส่วนปีหน้าเศรษฐกิจจะขยายตัวได้ 4%" นายอาคม กล่าวอย่างไรก็ตาม นอกจากการติดตามผลกระทบโควิดโอไมครอนแล้ว ยังต้องดูเรื่องราคาน้ำมันดิบ เพื่อที่รัฐบาลจะได้ฟื้นฟูเศรษฐกิจเพื่อเติบโตได้อย่างมีศักยภาพ และเพิ่มขีดความสามารถในการแข่งขัน